"Joko paralinpikoetan izatea asko amestea da, baina saiatuko naiz" - Gasteiz - Alea.eus\n"Joko paralinpikoetan izatea asko amestea da, baina saiatuko naiz"\nMirian Biteri 2019-10-04 06:22\nIker Beitia Astondoa, 'Beltza' izeneko zaldiarekin, Elosun.\nZuzenak fundazioko zaldizko Iker Beitia Astondoak erronka asko ditu esku artean; tartean, datorren urtean, Tokion izango diren Joko Paralinpikoetan parte hartu ahal izatea\nTxikitatik ibili da zaldi artean Iker Beitia Astondoa (Gasteiz, 1984) zaldizkoa; 12 urte zituenetik parte hartu izan du askotariko ekitazio txapelketatan. 24 urte zituenean, baina, Santanderren txapelketa batean ari zela, istripu larria izan zuen. Horrek ez zituen, dena dela, bere ametsak zapuztu, eta ospitaletik irten bezain pronto zaldi gainera igotzen hasi zen berriro ere. Gaur egun hipika egokituan dabil; maila gorenean, gainera.\nHolandan jokatutako Europako txapelketan izan zinen abuztuaren 22tik 24ra. Pozik etorri zinen, ezta?\nBai. Helburua lortuta eta gaindituta itzuli nintzen. Joan ginen pentsatzen 65 edo 66 puntu ateratzea asko izango zela. Nazioarteko txapelketa batera joaten zarenean, normalean, emaitzak asko jaisten dira, hiru puntu edo, epaileak zorrotzagoak izaten direlako. Bestelako proba batean 66 lortzen baduzu, kasu honetan 63 aterako duzu ziurrenik. Gainera, apirilean Frantzian izan ginen; bertan, 61 atera nuen eta nirekin batera joan zirenak oraindik nota okerragoa izan zuten; eta 2017ko Europako txapelketatik ere 62 puntuarekin itzuli nintzen. Gauzak horrela, Europako txapelketara joan ginen jakin gabe nola irtengo zen; 63 edo 64 nota ona zela uste nuen. Lehen egunean, 64 lortu nuen, eta bigarrenean, 66. Egia esan, nota oso ona da niretzako eta, hortaz, oso pozik nago.\nZure errekorra haustea lortu zenuen…\nNazioarteko txapelketa batean atera dudan notarik onena da, bai, Espainia mailan altuagoak atera baditut ere. Oso gustura nago.\nDesgaitasuna duten pertsonei zuzendutako zaldi-lasterketetan lehiatzen zara orain, baina beti ez da horrela izan. Bi modalitateetan aritu zara. Zer alde dago ohiko txapelketa eta desgaitasunen bat duen pertsonei zuzendutakoen artean?\nEzberdintasun bakarra da desgaitasuna duten pertsonei maila baxuagoa eskatzen zaiela.\nEsango nuke, agian, epaileak ez direla hain zorrotzak eta ez dutela horrenbeste eskatzen. Baina, hala ere, egin behar dena oso ondo egin behar da; zailtasunak dituzunez, ez zaituzte barkatzen. Bestela, eskatzen dena berdina da bata eta bestean. Desgaitasun bat ez duten pertsonek ez dute inongo arazorik, beraien gorputzean dena ongi dago; eta, gure kasuan, batek ez dauka besorik edo eskurik edo beste bat ezin da mugitu. Eta hori ezin da berdin baloratu.\nHipika egokitutako txapelketak maila ezberdinetan daude banatuta. Zuk zeuk zer mailatan parte hartzen duzu?\nLaugarrenean. Denera, bost maila daude, desgaitasunaren arabera. Lehenengo mailan, desgaitasun handiena duten pertsonak daude; eta bosgarrenean, gutxiena. Txapelketetan parte hartu aurretik, azterketa mediku bat egin behar duzu, eta horren arabera, maila batean edo bestean sartzen zaituzte. Emaitza hori izan daiteke behin betiko edo berrikusi daiteke. Nire kasuan, hasiera batean, bosgarren mailan jarri ninduten, eta 2010ean, Portugalera joan nintzenean txapelketa batera, laugarrenera jaitsi ninduten. 2017an berriro ere egin nuen azterketa eta maila horretan baieztatu ninduten betiko.\nZelan moldatzen zara gaur egun zaldi gainean?\nNahiko normal. Orekarekin arazoak ditut eta Garbiñe arrebak laguntzen nau. Bera ere zaldizkoa da, txapelketetan parte hartzen du. Batera goaz.\nBeti ez duzu desgaitasuna duten zaldizkoen lehiaketetan parte hartu. Izan ere, orain dela 11 urte zaldiarekin txapelketa batean parte hartzen ari zinela, istripu larria eduki zenuen eta arrastoa utzi zizun. Nola animatu zinen berriro ere zaldi gainera igotzera?\nOspitalean nengoenetik oso argi nuen berriro ere zaldi gainera igo nahi nuela. Hortaz, abuztuan ospitaletik atera nintzen eta urtarrilean gainean nengoen. Hasiera, egia esan, oso gogorra izan zen; egunero zaldi gainera igo eta negarrez jaisten nintzen. Gaizki sentitzen nintzen; baina ez beldurra nuelako, baizik eta ezin nituelako gauzak lehen bezala egin. Ez nintzen berdin sentitzen. Ezin nintzen bakarrik igo, ez nuen trostan ibiltzen. Eta nire buruari galdetzen nion ea bizitza osoa horrelakoa izango ote zen. Baina, poliki, gero eta gehiago ibiliz eta esfortzu handia eginez, hobetzen joan naiz eta lortu dut. Baina, saiatu egin behar zara.\nEz duzu zaldiarekiko konfiantza galdu?\nInoiz ez. Errespetua hartu diot baina beldurra ez.\nOspitalean nengoenetik argi nuen ez niola beldurrik izango, eta horrela izan da. Are gehiago, nik uste dut zaldiak osatzen lagundu nauela. Jendeak pentsatu dezake zaldi gainean ez dela ariketa fisiko asko egiten, baina oker dabil. Ariketa fisikoa egiten duzu zuzen mantendu behar zarelako eta gorputz osoko atal guztiak posizio jakin batean egon behar direlako jarrita. Horrek asko lagundu nau, oreka arazoak ditudalako eta zaldiak zuzen eta geldi egotea eskatzen dizunez, oso lagungarria izan da. Agian beste batzuentzat ez, baina niretzako behintzat oso garrantzitsua da.\nZaldi gainean ibiltzeaz gain, bestelako ariketa fisikorik praktikatzen al duzu?\nBai. Astean, bost egunetan nago zaldiarekin. Horrez gain, astean behin, igeriketa egitera noa, eta beste hirutan, gimnasiora. Ariketa mota ezberdinak egiten ditut. Txakurrekin ere irteten naiz mendira. Ez naiz geldi egoteko jaio.\nHorri guztiari lana gehitu behar zaio…\nZoritxarrez kirol jarduera honetarako ez dago laguntza ekonomikorik.\nPentsa, txapelketa batera joan behar naizenean opor egunak hartu behar ditut lanean; eta arreba nirekin doanez, bera ere egoera berdinean dago. Dagoeneko ia ez zaigu opor egunik geratzen. Lan egin behar dugu, eta astean zehar gelditu barik egoten naiz. Egunero, 05:30ean jaikitzen naiz, 07:00etan Gasteizen lanean egon ahal izateko; Elosun bizi naiz eta hortaz, mugitu behar naiz. 15:00etan, lanetik irten, etxera itzuli eta bertako gauzak egin ostean, Etxebarri Ibiñara noa, han dago eta txapelketetarako erabiltzen dudan zaldia. 22:00ak arte edo ez naiz berriro ere etxera itzultzen.\nEgoera horrek, baina, ez dizu txapelketetan parte hartzeko gogorik kendu. Iaz Zuzenak klubean sartu zinen. Zer asmorekin?\nHasierako asmoa zen dirulaguntzak eskatzea. Horretarako desgaitasun fisikoa duten pertsonen kirol federazioarekin jarri nintzen kontaktuan; erantzun zidaten ezin zidatela lagundu hipika egokitua ez dagoelako federazio horretan sartuta; desgaitasun fisikoa ez duten pertsonen federazioaren barne dago. Zuzenak klubera jotzeko esan zidaten. Pozik hartu ninduten han, hipika egokitua egiten zuen bestelako kirolaririk ez zutelako; gehienak, errugbian eta saskibaloian aritzen dira. Lizentziak ordaintzen laguntzen didate, eta lan burokratiko guztia ere beraien esku utzi dut.\nZeintzuk dira etorkizunera begira dituzun erronkak?\nDatorren urtean, nazioarteko bizpahiru txapelketatan parte hartzeko asmoa dut. Ekainean, gainera, Espainiako txapelketa izango da, eta bertan ere badut lehiatzeko asmoa. Urrezko dominaren bila joango naiz berriro ere; orain arte bi bider irabazi dut. Eta abuztu eta iraila artean, Joko Paralinpikoak jokatuko dira Tokion. Han izatea asko amestea da baina agian lortu daiteke; ez da erraza izango baina saiatu, behintzat, saiatuko naiz. Eta datorren urteko jokoetan ez bada, hurrengo batean izango da. Fisikoki ondo zauden bitartean, lehiatzen jarraitzeko aukera ematen duen kirol jarduera da hipikarena, eta beraz, denbora dago oraindik.


EUSKALDUNAK KALIFORNIAN BASQUES IN CALIFORNIA\n2019(e)ko Urriaren 3a - 2019(e)ko Azaroaren 3a\nEuskaldunek mendeak daramatzate Mundu Berriaren garapenean esku hartzen, eta ukaezina da Kaliforniaren historian izan duten eragina.\nEuskaldunek Kaliforniako estatuaren aurkikuntzan eta sorkuntzan parte hartu dute esploratzaile, marinel, soldadu, misiolari, kolono, peoi, aitzindari, gidari eta enpresaburu lanetan. Euskaldunen sorterria Pirinio mendien eta Bizkaiko badiaren kostaldearen artean dago kokatuta, gaur egun Espainiak eta Frantziak partekatzen duten lurraldean, alegia. Euskaldunak 1533an agertu ziren lehenengoz Kaliforniaren historian, eta haien kemena eta grina ikusgai dira gaur egun.\nKaliforniaren historia txundigarrian barrena bidaiatuko dugu, euskaldunek egindako esplorazioak, ezarritako kokalekuak eta gaur egun duten rol garrantzitsua ezagutzeko. Izan ere, euskaldunen ehun paregabea nabarmendu egiten da Kaliforniako gizarte multietniko eta polifazetikoaren tapizean.


Herribusak ibilbidea moztuko du ostiral arratsaldean eta larunbatean — Oñatiko udala\nHerribusak ibilbidea moztuko du ostiral arratsaldean eta larunbatean\nGarai lantoki parean buelta hartuko du Kasablankako jaiak direla eta\nSan Isidro jaiak tarteko Herribusak Otadui zuhaiztian egiten duen ibilbidea moztu egingo da ostiral arratsaldean eta larunbat goizean. Kurteixia geltokiraino joango da baina Garai aurrealdean buelta hartu eta Kurtzetxora itzuliko da berriro Kasablankako azken zatia osatu gabe. Ibilbide motzago hori ostiralean 18:00tatik aurrera eta larunbatean 11:00tatik aurrera beteko da.\nKasablankako jaietan, jai gunea Otadui zuhaiztiko 15 zenbakiaren inguruan prestatzen da, eszenatokia eta bestelakoak. Jaietara hurbiltzen diren auzotar eta herritarren segurtasuna bermatze aldera, eta ekintzaren arabera, errepidea tarteka ixten da. Herribusa traba izan ez dadin, eta honek ere, zain egonda atzerapenik izan ez dezan, bere joan-etorriak egokitzea erabaki da.\nOstiraleko lehen ekintza, jaiei hasiera emango dien itxaflero jaurtiketa, 18:30tarako iragartzen da, eta larunbateko haur jolasak berriz, 12:00tarako. Ekintza horiek hasi baino ordu erdi- ordubete lehenagora arte Herribusak ohiko ibilbidea osatuko du eta Kasablankan, Tanatorio pareraino iritsiko da. Baina ostiralean 18:00tatik aurrera eta larunbatean 11:00tatik aurrera, azken geltoki hori ez du egingo eta Kurtexiako geltokian buelta hartuko du.


EUSKADI.-Francisco J. Ayala biologo ospetsuak eboluzionisten eta kreazionisten arteko ezbaia aztertuko du bihar Bilbon\nFrancisco J. Ayala, sorterriz espainiarra den biologo iparamerikarra, kreazionisten kritikari eta Darwinen defendatzaile sutsua bihurtu dena, Bilbon izango da bihar Charles Darwinen jaiotzaren 200. urteurrena ospatzeko Bidebarrieta Kulturgunean antolatu den hitzaldi zikloaren bigarren hitzaldian.\nDarwin y el diseño inteligente: creacionismo, cristianismo y evolucion izenburupean, 19:30etan hasiko da Ayalaren hitzaldia Bidebarrietako ekitaldi aretoan doako sarrerarekin edukiera bete arte -300 eserleku inguru-. Bere azalpenaren ondoren, galdera-erantzunen txanda zabalduko da bertaratutako publikoaren artean. Juan Ignacio Perez EHUko Filosofiako katedradunak aurkeztuko du hizlaria, antolatzaileek adierazi dutenez.\nXX. mendean espezieen eboluzioaren teoriak izan zuen oniritziaren aurrean -erlijio korronte nagusienen ordezkari espiritualen aldetik ere-, azken urteetan kreazionismoaren korrontea garatu da, Genesia liburuko interpretazio estua defendatzen duena, gizakia beste animalia espezieen ondorengoak garela ukatzen duena eta gizakiaren jatorria jainkotasunaren sormen-ekintza baten ondorioa dela defendatzen duena. Korronte honek AEBetako zenbait sekta protestanteen artean aurkitu du babesa, eta zenbait eskoletako testu-liburuetatik eboluzioaren teoria ezabatzea ere lortu dute.\nFrancisco J. Ayala irakaslea (Madril, 1934), dominikar erlijioso ohia, zientzia ikerlaria eta, 1961etik AEBetan lan egiten duena, prestakuntzaz biologoa da, genetikan aditua. Halaber, Kaliforniako Unibertsitateko irakaslea da eta Bill Clintonen zientzia aholkularia izan zen bere agintaritzan. Gainera, Zientziaren Aurrerapenerako Amerikar Elkarteko presidentea (AAAS) ere bada.\nAyalak eskainiko duen hitzaldia Bilbon Charles Darwinen jaiotzaren 200. urteurrena ospatzeko antolatu den hitzaldi-zikloaren baitan dago. Hiriburura diziplina zientifiko ezberdinetako nazioarteko hainbat ikerlari ekarriko ditu hitzaldi zikloa. Zikloa lau hitzaldik osatzen dute eta Espezieen Eboluzioaren Teoria izango da ardatz.\nHitzaldi zikloa Bilboko Udaleko Kultura eta Hezkuntza Sailak, Euskal Herriko Unibertsitateak (EHU), El Correo-k, Circulo Esceptico-k, EHUko Biofisika sailak, CSICek eta CIC bioGUNE-k elkarlanean antolatu dute. Izan ere, ingeles zientzilariaren 200. urteurrena izateaz gain, bere teoria ezagun eta iraultzailearen argitalpenaren 150. urteurrena ere bada aurten: Espezieen Jatorria.


Sarien Historikoa – Entreprenari\nGradu amaierako proiektuak, masterra eta doktore tesiak\nPlataforma anitzeko partituren editore bat garatzea, adimen artifiziala erabiliz eta edozein lekutan modu azkar eta intuitiboan musika konposatzea ahalbidetzen duena.\nEkimen Berritzaile Berriak\nEkimenaren ardatza biotintak garatzea, ekoiztea eta merkaturatzea du helburu, ehunen ingeniaritzan eta medikuntza birsortzailean erabiltzeko\nDetección de cargas víricas mediante una plataforma basada en técnicas físico-químicas específicas y ultrasensibles.\nProducción de Tenebrio molitor como una nueva fuente de alimentación y producción de fertilizantes sostenibles.\nKonputazio kuantiko eta adimen artifizial aurreratuko soluzioak, finantzetarako zein ekonomiarako.\nGoi-balio erantsiko beste material batzuk, hasierakoak baino hobeak, produzitzea bilatzen duten plastikoan oinarritutako birziklapen kimikoko ibilbide berriak; hartara, plastikoen birziklapena prozesu bideragarria bihurtzen da, hala ekonomiarako nola ingurumenerako.\nFarmako modular alosteriko berrien garapena gaixotasun muskularren, neurologikoen eta zahartzearen (ageing) tratamendurako.\nAktiboen monitorizazio fidagarriko produktuen garapena, Gauzen Internet eta Blockchain oinarri hartuta.\nBiomaterial Polimerikoen Zientzia eta Teknologiako ikerketa-taldearen spin-offa. Produktu biomedikoak ikertu eta garatzeko zerbitzu aurreratuak garatzen ditu, eta biodegradagarriak ez diren gailuak ordezkatzeko plastiko bioxurgagarrietan oinarritzen da, edo eremu medikoan eta ehunen ingeniaritzan aplikazio-bide berriak irekitzeko aukerak ematen dituztenetan.\nZementu berezien indarra ustiatzen da, soluzio berritzaileetan aplikatuta, energia pilatu, kudeatu eta berreskuratzeko.\nUr-iragazketako MINTZEN FOULING PROZESUA GOIZ HAUTEMATEKO teknologia garatzen da.\nAnalisi genetikoetan oinarritutako kiroletarako berariazko kitak garatzea.\nNanomaterial berriak berariazko software-tresnetan oinarrituta diseinatzea.\nGarapen bidean dauden teknologia “omikoen” aplikazioa (metabolomika), “terroir-en hatz-marka” ezaugarritzeko tresna gisa eta ardoentzako kalitate-zigilu bat lortzeko.\nErresonantzia magnetikoko irudiaren bidez bakteriak hautemateko kontraste-eragile aktibagarria.\nMetodologia propioa erabiliz, elikadura- eta kirol-zerbitzu adituen plataforma.\nNekazaritzako basoen hondakinak baloratzeko ingeniaritza.\nNeurozientzien eremuan berariazko erantzunak eskaintzeko garun-irudia aztertzeko bloud zerbitzua.\nAzalera kristalino kurbatuak sortu eta merkaturatzea, atal zilindrikoko forma emanda, hainbat plano kristalino lagin bakarrean zientzialari esperimentalak sistematikoki aztertzeko. Azkartasuna eta fidagarritasuna eta fenomeno berriak aurkitzeko aukerak areagotuko dira.\nHiri-birsorkuntzarako ikuspegi integral, iraunkor eta eraginkorraren bidez proiektuak aztertu, diagnostikatu eta ebaluatzeko metodologia garatzea. Metodologia horren bidez, aldi berean eta sinergikoki har daitezke kontuan hiriak diseinatzerakoan eragiten duten diziplina-alorrak: hirigintza, ingurumena, eraikuntza eta alor sozioekonomikoa.\nEraikuntza iraunkorrerako teknikak garatzea, eraikuntzaren eta hiri-ingurunearen kalitatea hobetzeko, nekazaritza ekologikoari ahalik eta errendimendu handiena aterata.\nSmartphonetarako Plataforma anitzeko aplikazioak garatzea, geolokalizazioan oinarrituta.\nME THE ONE: DISCOVERING THE WORLD TALENT\nOnline bidezko komunikabide bat garatzea, talentu artistikoa, kirol alorrekoa eta gaitasunak dituzten pertsonak aurkitu, sustatu eta horien manager lanak egiteko. Nazioarte mailako web-plataforma baten bidez, erabiltzaileek miresten dituzten talentuak aurkitu eta susta ditzakete, eta beren manager birtualak bilakatu. Enpresei online ingurunetan sustapen eta management alorreko aholkularitza produktu eta zerbitzuak eskaintzea: disko-etxeak, talentu-akademiak, arte-agentziak, kirol-markak, etab.\nZuzenbide alorreko profesionalei zuzendutako ezaguera, infirmazio eta dokumentaziorako bali erantsi handiko eta kudeaketa-teknologiako zerbitzuak sortu eta garatzen dituen enpresa teknologikoa.\nErabileraz kanpoko pneumatikoetatik abiatuta, erabilera teknikoko zuntzak diseinatu, fabrikatu eta merkaturatzea.\nINNOVATE & TRANSPORT\nGarraio-sektoreetarako, zehazki tren eta hegazkin sektoreetarako, sistema elektroniko aurreratuak garatu eta merkaturatzen dituen proiektua.\nMugikortasuna sustatu eta IKT teknologia aurreratuenak erabilita sare sozialetako baliabideak partekatzeko produktu/zerbitzuak garatu eta merkaturatzen dituen proiektua.\nGatazkak hauteman, aholkularitza eskaini, protokolizatu eta esku hartzeko proiektua, bitartekaritzaren kultura sustatuz eta bi kolektiboen bizitza-kalitatea hobetzeko sustatuz: adineko pertsonak eta osasun-alorra (ospitaleak eta lehen mailako arreta).\nDESARROLLO DE PLACAS SOLARES TÉRMICAS\nEguzki panel termikoak fabrikatzen dituen proiektua, horiek errendimendua hobetzeko aukera ematen duen diseinu berritzaile bati esker.\nK&B DATA MINING\nDatuen optimizazioa eta mineria neurrira egokitzeko zerbitzu informatikoak.\nEraikuntza Materialetarako Teknologia Berrientzako Aplikazioa.\nBiomedikuntzan eta materialen zientzian entitate kimiko berri erabilgarriak diseinatu eta egiten dituen proiektua.\nQ2K SOLUCIONES INFORMÁTICAS EN GESTIÓN ESTRATÉGICA\nSKADIA, MEDICIÓN SOFTWARE\nProzesuak kudeatu eta etengabe hobetzeko laguntzen duen softwarea garatu eta merkaturatzen duen proiektua.\nBeirazko estaldura duten mikrohari metalikoetan oinarritutako transponderra.\nUr-kontagailuak irudi bidez urrunetik irakurtzeko hardware eta software sistema unibertsala.\nProzesuak garatzeko erabakiak hartzen laguntzen duen Internet bidezko sistema informatikoak sortzeko jarduera.\nTele-medikuntza sistema, adineko pertsonen monitorizaziorako integratua.\nMAI SOLUCIONES, S.L.\nIngeniaritzan aplikatzeko katalogo multimedia interaktiboak.\nASESORIA DEPORTIVA, S.L.\nEnpresa honen zerbitzuen helburua da kirol-errendimenduarekin lotutako baliabideak hobetu eta optimizatzea.\nMAS INNOVACIÓN ORGANIZACIONAL, S.L\nIkerketa, prestakuntza eta aholkularitzarako enpresa, antolamendu-aldaketa eta -garapenean oinarritutakoa.\nELEKA, INGENIERITZA LINGUISTIKOA\nInfoingeniaritza linguistikoa, I+G+b soluzioak eskaintzen ditu ezagueraren kudeaketari eta informazioaren teknologien aplikazioari zuzendutako enpresa eta erakundeentzat.


Minbizi-eragile diren produktuen erabilera dela eta ELA-Ertzaintzak lan Agintaritzan salatu du lan arriskuen prebentzioko Legearen urraketa larria eman dela. — ELA Sindikatua\nMinbizi-eragile diren produktuen erabilera dela eta ELA-Ertzaintzak lan Agintaritzan salatu du lan arriskuen prebentzioko Legearen urraketa larria eman dela. Beraz, ertzainen osasuna arriskuan jartzen duen egoera honen larritasuna dela eta, eskumena duen Lan arloko Agintaritzan salaketa ipini dugu. https://www.ela.eus/eu/gizalan/ertzaintza-foruzaingoa/albisteak/minbizi-eragile-diren-produktuen-erabilera-dela-eta-ela-ertzaintzak-lan-agintaritzan-salatu-du-lan-arriskuen-prebentzioko-legearen-urraketa-larria-eman-dela https://www.ela.eus/eu/gizalan/ertzaintza-foruzaingoa/albisteak/minbizi-eragile-diren-produktuen-erabilera-dela-eta-ela-ertzaintzak-lan-agintaritzan-salatu-du-lan-arriskuen-prebentzioko-legearen-urraketa-larria-eman-dela/@@download/image/SEGURIDAD.jpg\n(Egin beharreko kontrol medikuak egiteko eskaera HEMEN)\nBegizko ikuskapen arloan gai minbizi-eragile eta arriskutsuak erabiltzeagatik, joan den azaroaren 2an, ELA-Ertzaintzak Lan Arriskuen Prebentzio eta Osasun arloko Bulego Nagusian salaketa jarri zuen.\nSindikatuak jarritako salaketa dela eta, Ertzaintza Buruak, azaroaren 4an egindako idatzian, Ertzainei jakinararazi zien legedia, beti, zorrotz bete dela.\nELA-Ertzaintzak eta ELAren Lan Prebentziorako Bulego Teknikoak gai horren azterketa zorrotz bat egin ondoren baiztatu da, gaur egun oraindik, Lan Arriskuen Prebentzioko Legearen eta gai honi loturik dagoen araudi zehatzaren, 50 artikulu baino gehiago urratzen dituela Segurtasun Sailak.\nGainera, eskatzen dizugu: zure lan-bizitzan zehar, Begizko-Ikuskaritzarik egin baduzu; edo frogen ebidentzietarako eta laginak jasotzeko eta tratatzeko erabiltzen diren gai, nahasketa edo bestelako osagairen bat eskuartean izan baduzu; osasuna babesteko eta zaintzeko egin beharreko kontrol medikuak egin diezazuten Segurtasun Sailari exijitzea. Horretarako erabili ezazu lan-zentroetan eskuragarri ipiniko dugun eskaera-orria, edo, era berean, ELAren Web-ean eskuragarri duzuna. Eta, jarraipena egin ahal izateko, erregistroan sarrera eman ondoren kopia bat emaiguzu.


“Han izanik hona naiz” | High Alaitasuna\nHasiera » Aforismoak » “Han izanik hona naiz”\n“Han izanik hona naiz”\nHan izanik hona naiz (Elkar, 1992)\nJoseba Sarrionandiaren izenburu hori maite du lagun batek, bere liburuko ipuin batzuen amaieran (autobiografikoenak edo alegorikoenak agian: “Ekibokazioa”, “Tren maiteminduak”, “Lehio argia”, “Hamelingo xirularia” ) lelo edo aforismo gisa agertzen dena.\nHortaz ari ginela, lagunari esan nion beste toki batean ikusia nuela leloa. Ez nintzen akordatzen non, ordea. Sarrionandiak ez du lehengaiak deklaratzeko ohiturarik (hona beste adibide bat), baina arrastoak utzi ditu testuaren baitan, eta horiei esker azkenean topatu dut jatorria. Bada, liburuko bi ipuinetan aipatzen baitira Oihenartek bildutako esaera zaharrak. Patri Urkizuren artikulu batean, non bere Atsotitzak berirakurtzen duen, hauxe aurkitu dut:\n373 Orhin ekhia bero. Ihardespena: Han izanik hona niz […] Behiala, hegaztiak mintzo zirenean, xori bat neguan hotzez hila habia bati arrimatu zela, eta hura bertze xori batez hartua edirenik, haren hantik ateratzeko, sinhets arazi nahi uken ziola, Orhin ekia bero zela; ordea bertzeak haren mina ezaguturik, inhardetsi ziola, bazakiela Orhiko-berri, ezi hantik etorri-berri zela.\nEderra zuberotarrak jasotakoa, ezta? Han izanik hona gara, bai. Eta hemen uzten dizuet Oihenarti egin diogun azken omenaldia, euskal aforismo garaikideez osaturiko bilduma: Oihenart lehiaketa 2012-2013.


Bizkaibus | BilbokoBranka\n2013(e)ko mayok 26, 03:03\nHasieraBizkaibus Posts Tagged ‘Bizkaibus’\nLeioako ikasleek Bizkaibus zerbitzuarekin dituzten arazoen aurrean entzungor egiten jarraitzen du Diputazioak\nmayo 8th, 2013 by admin\nIkasleak desobedientzia kanpaina abiatu zuten autobus zerbitzuarekin dituzten arazoak salatzeko. Prezio altuak, zerbitzuaren baldintza txarrak eta eskaintzen duen segurtasun eza dira aldarrikapen nagusiak. Gaur manifestazioa egin dute Foru Jauregitik Herri Lan eta Garraio Sailaren egoitzara eta bilera eskatu dute Itziar Garamendi diputatuarekin, baina honek ez ditu hartu.\nTags: Bizkaibus, Branka, ikasleak, Leioako campusa, murrizketak, UPV-EHU\tBildu exige que no se supriman líneas de autobús tras el anuncio de Diputación\nTags: Aitor Torre, Bilbobus, Bildu, Bizkaibus, Bizkaiko Foru Aldundia, diputación, garraioa, Helena Gartzia, Idoye Errazti, movilidad, mugikortasuna, transporte\tMetro Bilbaoko eta Bilbobuseko langileek gatazkari irtenbidea bilatzen jarraitzen dute\nLanuzte berriak deitu dituzte gaurko metroko eta Bilbobuseko langileek. Astelehenetik Bilbobusen zortzi orduko lanuzteak egin dira egunero eta gaurkoan egitasmoarekin jarraitu dute, 07:30etatik 11:20era eta 17:00etara 21:00etara protesta eginez. Metroan aldiz, hiru orduko lanuztea burutuko dute 12:30etik 15:30era. Greba orduetan %30eko zerbitzu minimoak egongo dira.\nTags: batzar nagusiak, Bibobus, Bildu, Bizkaibus, Branka, Euskotren, lanuzteak, Metro Bilbao, Pedro Angulo, pnv, pp, tranbia, Veolia\tKrisiak krisi gora egin du garraio publikoaren prezioak\nenero 2nd, 2012 by admin\nMetro, Bilbobus, tranbia eta trena garestiagoa izango da hemendik aurrera. Bilbobusen eta metroaren aldizkako txartelaren salneurriak bere horretan jarraituko du, baina garestitu egingo da Creditrans bidez ordaintzen bada. Bizkaibusek ez du, oraingoz, aldaketarik ezarriko udaberrian egin ohi baitu tarifaren eguneraketa.\nTags: Bilbobus, Bizkaibus, Branka, Euskotren, garraio publikoa, Metro Bilbao, Prezioak, renfe, tranbia\tBIDEOAK\tprev


EHIZTARI BELTZAK | MARI ZERUMUGAN\nRolf-en ekipoa, hogeitahamar baten atzetik ibili zen azkenengo hiru gauetan. Gure taldeak, Ygrailek gidatuta, beste hogeitazazpi lekutu zituen basoan. Gauekoz osatutako talde biak, gizakiak bizi ziren edozein hirigunetik nahikoa distantzia haundira zegoen leize batetan bildu ziren, Otsoaren Koba izenaz ezagutzen zena.\n─ Beraz, hamarreko batzuk dauzkagu leizezulo horretan ─ azaldu zuen Rolfek, Ehiztari Beltzen talde biak labar baten gainean aurkitu zirenean.\nReynor, ilegorri erraldoia, bizarra igurzten ari zen lantzaren atzekaldeaz lurra zulatzen zuen bitartean.\n─ Ez zait gustatzen ─ epaitu zuen ─ Ez dakigu azken gau hauetan gehiago etorri diren edo ez. Nahiz eta heldu diren talde bakarrak bi hauek izan, gehiegi dira. Gainera, ia ziur gaude Maarwarth euren artean ikusi izanaz.\nZuzen zegoen. Bi taldeen artean hogei Ehiztari geunden bilduta, arima gabeko izaki krudel haietako berrogei edo berrogeitahamar akabatzeko nahikoa, baina Maarwarthen izateak egoera arreta gehiagoz aztertzera behartzen gintuen. Hura hemen ba zen, odol zurgatzaile boteretsuenetarikoak berarekin izango zituen, eta beharbada kobazuloan espero baino gehiago aurkituko ziren.\n─ Zein da zure eritzia, Lenila? ─ galdetu zion Ygrail kapitainak, labarraren ertzetik basoa miatzen ari zen emakume ederrari.\nLenilak, Ehiztari Beltzen janzki osoa jarrita zuela, larruzko praka ilun batzuk, hanka erdirainoko bota beltzak, eta material berdinaz eginiko ator eta jaka estuak, betondoa ilundu eta zalantzarik gabe hitzegin zuen.\n─ Ehizean dabiltza. Hori da Maarwarthek, bere agindupeko eremutik hain hegoaldera, hain talde handia batzeko izan dezakeen arrazoi bakarra. Nahikoa izan arte itxoiten ari dira, lana hasteko.\n─ Berri hau Oniria Hirira helduarazi behar dugu ─ hitzegin zuen Rolfek ─ Ehiztari gehiago behar dugu. Unea heltzean zulotik atera eta biziguneren baterantz abiatuko dira, baina, zergatik etorri ote dira hainbeste?\nGauekoen erasoaldiak ohizkoak ziren eremu isolatuetako herrixka txikietan. Harrapakinak beharrezko zituzten haien odolaz elikatzeko, eta gizabanako indatsuenak gaueko izakietan bilakatzen zituzten, beraien biztanleria mantendu eta borrokan erortzen zirenak ordezkatu ahal izateko. Hamabost edo hogei izaki baino gehiagoko taldean mugitzea ez zen, aldiz, hain ohikoa.\nGutariko bi zaldiz abiatuko ziren Oniria Hirira, agintariak berri kezkagarriaz jabetu zitezen. Gainerakoak, aurre eman beharreko Gauekoen gutxi gora beherako zenbakia aurkitzen saiatuko ginen, baita jarraitu behar zuten norabidea ikertzen. Horretarako gauari itxaron beharko genion, eta pazientziaz zelatatu beharrezko informazioa lortu arte.\nEz ziren egunaren lagun, argi aski disidiratsuak itsutu egiten zituen, eta eguzki izpien ikutuak azala urratzen zien. Horrela, egunean zehar itzalpean hartzen zuten atseden, eta bidaiatzeko gaueko orduak erabiltzen zituzten.\nEgunean zehar haien izkutalekura sartzea norberaren burua hiltzea litzateke, beraz kanpokaldean borrokatu beharko genituzke, iluntasuna errege zeneko orduetan. Ehiztari Beltzak prest geunden horretarako, urteak generamatzan egunez lo egin eta gauez bizitzen, ilargia zen gure jainkosa eta iluntasuna babesten gintuen estalkia.\nHurrengo gauean beste bi talde heldu ziren, larruzko korazaz babestuta eta armamentu arinaz hornitutako hogeitahamar edo berrogei Gaueko. Erasoaldi azkar baterako prestatzen ari ziren. Hurrengo ilargiarekin batera, mendebalderantz atera ziren.\n─ Sartalderantz doaz, errekaren ubideari jarraituz. Ehun eta berrogeitahamar kontatu ditut, baina lerroaren inguruan zenbait gehiago zebiltzala usted dut ─ azaldu zuen aurreko orduetan zaintze lanetan ibilia zen Ehiztarietako batek.\n─ Anbar Portua? ─ proposatu zuen Reynorrek.\nRolfek buruarekin ezezkoa egin zuen.\n─ Ez dira nahikoak hiriko goarnizioari aurre egiteko.\n─ Baina gehiegi, haien nahi soila mendebaldeko herrixkaren batetan hornigaiak lortzea izateko ─ gehitu zuen Lenilak, mapa bat atera eta ilargiaren argirantz zuzentzen zuela.\nUne horretan, gure taldera egokitua izan zen Ehiztari gazteetako bat hurreratu eta mapan adierazitako kokaleku bat seinalatu zuen.\n─ Sangalarreko Santutegia, horra zuzentzen direla uste dut. Igarotzearen Ospakizuna.\n─ Ospakizun hori nire aitona-amonen garaian izan zen galerazia, gazte ─ bota zion aurpegira, mesprezu zantzu batez, Ygrailek.\nLenilak begirada zorrotz bat zuzendu zion kapitainari. Ehiztari gazteak bere eskuz zuen lortua besteon begirunea. Ehiztari Beltzek eratzen zuten elitezko unitate batean sartu ahal izateko, eta bertan denbora batez bizirauteko gaitasuna erakusten zuen orok zeukan irabazia. Ehiztarien artean gailentzen zen osozko berdintasuna ulertzen ez zuten bakarrak ziren, jatorri noblea izateagatik edonolako nagusitasunaz bedeinkatuak izan zirela uste zutenak, Ygrail kasu.\n─ Esan ─ eskatu zion Lenilak Ehiztari gazteari.\n─ Egia da kapitainak diona ─ adierazi zuen mutilak betere mendeku gogorik gabe ─ Ni Anbar Portuko auzorik txiroenen jaio nintzena bezain egia, eta baita duela ia hiru udaldi, beste hamabost neraberekin batera, nagusien adinerako Igarotzea ospatu nuena bezain egia. Debekatua dago, badakigu hainbeste gazte leku berdinean biltzea, batez ere isolatua bada, zerri hoientzat erreklamu ederra izan litekeela, baina aintzinako ohiturak zailki desagertaraziko dira sartaldea bezain inguru malkartsuan. Talde txikitan ospatzen jarraitzen da, sekreturik haundienaz, une batzutan ezik…\nGaztea bapatean ixildu zen, aurre eman beharreko arazoaren handitasunaz jabetzean. Eraren batera, bere jendeari traizio egiten ari zen hain ekintza larriak salatzean, baina argi zeukan ez zegoela beste biderik. Hitzegiten jarraitzeko intentzioaz ireki zuen ahoa berriro, baina une latza aurreztu nion.\n─ Bost hamarkadaro ─ azalpenaz jarraitu nuen ─ ehun gaztek haien hamazazpigarren udarako Igarotzea ospatzen du, inguruko eremu sakraturik garrantzitsuenean jainkoei lore eskeintza bat eginez, solstizioaz batera.\n─ Bi gau dauzkagu hara heltzeko ─ esan zuen Rolfek ─ Azkar joan beharko dugu, eta egunean zeharreko ordu batzuetan ere bidaiatu haiek baino lehenago heldu ahal izateko.\nOrduan Ygrailek bi pausu aurrera eman eta mehatxuz begiratu zien beteranoenei.\n─ Behatze talde bat besterik ez gara, esploratzaileak, ez daukagu ez armamentu ezta gerlari nahikorik mota honetako ekintza bat burutzeko.\nGero Rolfe eta niri zuzendu zitzaigun bere ergelkeria bilduma eskeintzen jarraituz, egiz dohatua bezain duintasunez gabetua zena.\n─ Ez daukagu baimendua miaketa ekintza batetan hainbeste Ehiztariren bizitza arriskuan jartzea, Oniria Hiriak ezin du hainbesterainoko galera onartu, gutxiago oraindik legea era hain nabarmenean betetzen ez denean. Nagusien Biltzarrak ez luke sekula onartuko.\n“ Biltzarra ─ pentsatu nuen ─ Zure Hiriburu Onirikoan bizi diren familia aberatsenen ordezkariz osatua, zurea barne, hiria sortzean oinarri bezala ezarritako justizia eta berdintasun baloreak usteltzen utzi dituztenak.\nOniria Hiriak ezin du onartu bere babeslerik onenetariko batzuen galtzea, baina aldiz ez dauka arazorik auzorik txiroenetan miseriak gero eta persona gehiago astintzen dituenean. Bertako jauregiak babestuak dauden bitartean berdin dio zenbat bizitza galtzen diren harresien kanpokaldean, eta antza denez, agintariek haien merkatal bidaietan xahutzen dituzten aberastasun kopuru ikaragarriek ere ez dute garrantzi handirik.\nJainkoak, Odiseo bat neure Itacara helduko balitz eta haiekin guztiekin tronuaren aretoan sartu…”\n─ Aginte nagusiduna naizen eran ─ epaitu zuen azkenean ─ neure erabakia da Oniria Hiriko errefortzuei itxarotea ibilbide nagusian.\nAginte nagusiduna. Hura baino nagusiago zirenek inposatutako nagusia. Ehiztari Beltzen artean, kapitain bat bere postua irabazi duen hura da, ez gure anaitasunetik kanpo dagoen edonork bere eritziaren arabera aukeratutako inor.\nLenilak, ordurarte ixilean mantendu zena begiradaz baso ilun eta hostotsua ikuskatzen, guganantz begiratu zuen. Bera zen gure berezko liderra, ez zuen inork aukeratzearen beharrik izan, hamarka aldiz bizia salbatu ziguten erabakiak hartu izanagatik zuen irabazia ohore hori.\n─ Ez datoz janari bila, Ygrail, haiek eramatera datoz. Ezin diegu utzi ehun bat pertsona gazte eta indartsu bereganatzen ─ baieztatu zuen, eta jarraian ironiaz galdetu ─ Noiz egin zenuen atzera azkenengo aldiz, Rolfe?\n─ Utzi pentsatzen…sekula ere, edo inoiz?\nGero Ehiztari biziak niri zuzendu zidan begirada.\n─ Eta zuk, Mur?\nMaltzurki irrifarre egitera mugatu nintzen Ygraili begietara so egiten nion bitartean. Soberan zeuden hitzak.\n─ Ulertzen dut ─ Ygrailek mesprezuz bota zituen azken hitzak, gure espedizioaren kide gazteenei zuzentzen zitzaien bitartean ─ Goazen, mutilak, egun batzuk barru batuko ditugu arduragabeko hauen hondakinak, saiek zerbait utzi badigute behintzat.\nIxiltasun geldoko une baten ostean, Ehiztari gezteetako bat hitz hauekin zuzendu zitzaion kapitainari:\n─ Honen esanahia azaldu zidatenean ─ esan zuen Ehiztari Beltzen sorbaldan zilarrezko hariz josia zegoen irudia seinalatuz, egurrezko taketa batek oinetik sabaira zeharkatuta eta lau letagin zorrotzez hornituta agertzen zen buruhezurra ─ etsaia beldurtu eta norberaren egoa asetzeko baino zerbait gehiagorako zela adierazi zidaten, zilarretan isladatutako heriotza baino zerbait gehiago; askatasuna, ohorea eta leialtasuna bezalako sentimendu sakonen irudikapena zela esan zidaten, eta batez ere gizakien bizia babesteko egingo genuken sakrifiziorik handienaren imajina. Hori da niretzat Oniria Hiriaren esanahia, eta Ehiztari Beltzei zerbitzatzen diet balore hoiei men eginez.\nEz zen hitz gehiagorik izan. Inork ez zion Ygraili bere atzera egitean lagundu. Hamazazpi geratu ginen. Galera haundi bat. Ygrail zen ezagutu nuen ezpatarik trebeenetarikoa.\nAurrikusi bezala, egun argiz heldu ginen Sangalarrera. Santuarioa inguratzen zuen horma ez zegoen defentsa gogor bat eragiteko diseinatua, ateak ahulak ziren eta ariete batek erraz botako zituen behera, nahiz eta seguruenik ez zuten horrelakorik erabiliko hormaren garaiera eskasa zela eta, baita defentsa dorrerik ez zegoelako.\nHirurogei gizon armatu ziren Santutegiko goarnizioa eratzen zutenak, hurrengo gauean zehar Maarwarthi aurre egiteko edukiko genituen lagun bakarrak.\nBorrokarik egingo ez zutenei Santuarioan gorde zitezela agindu genien, baita ate eta leihoak barrutik ixteko. Sazerdoteen artean haiztoak banatu genituen. Garaituak izango bagina, egoera logiko batean gertatu beharko luken bezala, ez zieten utzi behar pertsona bizirik harrapatzen.\nArku bat erabiltzeko gai zen gizon oro, gure zilarrezko puntetariko hiruz izan zen hornitua. Mutil gazteenetariko batzuk, Sangalarrera helduak zirenak nagusien adinerako Igarotzea bedeinkatua izan zezaten, baina orein eta erbien ehizan trebetuak zeudenak, arkulari bezala ezarriak izan ziren borrokaren lehen lerroaren atzeko gurdien gainean. Ez ziren gau hura baino haratago helduko, baina helburu hori lortzeko abagunea emango zieten besteei.\nHelduko zirenean, nahikoa hurbildu zitezen arte itxaron beharko genuke, eta Ehiztariak azkenengo momenturarte ikusiak izatea ekidin. Hortarako, sazerdoteen lihozko togen azpian ostonduko ginen. Garaipena lortzeko geneukan aukera bakarraren gakoa, izaki higuingarri haien aurka egindako lehen gezi jaurtiketaren eraginkortasunean zetzan. Hori zen haien zenbakia txikiagotu eta irabaztea lortzeko abagune txiki bat lortzeko era.\nEguzkia jarri eta gutxira heldu ziren. Haien guda adarrek basoan zehar egin zuten ohiu, eta ulu izugarri batzuek erantzun zieten.\n─ Otsogizonak! ─ egin zuen birao Reynorrek, aho bikoitzdun ezpata erraldoi bat eskutan zuela ─ Txerri ustel baten sasikumeak, haietako hiru dakartzate!\nHamarnaka hasi ziren horma gainetik igarotzen, haien hizkuntza iluna isi eginez, arintasunez eta zehaztasunez mugituz, baina baita etsaia baino gehiago dela eta garaipena argi duela dakienaren prezipitazio eta orden faltaz.\nRolfek borroka haizkora eskutan zuela egin zuen aurrera pausu pare bat, haren irudi ikaragarri gihartsua izkutatzen zuen toga albo batera botaz. Gainontzeko Ehiztariek berbera egin genuen, eta ilargiak sorbaldan generamatzan zilarrezko garezurrei disdira eragin zien. Gauekoek zalantza egin zuten, ezaguna zuten kana batzuk aurrerago zuten Ehiztariaren haizkora, eta haren alboan zegoen irudi lirainaren ezpatari ere beldur izaten ikasia zuten.\nLenilak altzairu arina zorrotik atera eta Rolfek guda adarrari orroea eraginarazi zionean, geziak ziztuka abiatu ziren airea ebakiz, hamarnaka erasotzaile lurrera iraulka erortaraziz, zilarrak haien gorputz izoztuan eragiten zuen erre min bizia zela medio. Gero ezpatak zorrotik atera eta egitura ordenatuan egin genuen eraso.\nHaietako batek, aho kurbatudun ezpata eta brontzezko geruza fin batez estalitako egurrezko ezkutuaz armaturik egin zidan eraso. Aurrean jarri zitzaidan eta ahoa ireki zuen ia ezinezkoa zen keinu batetan, matrailezurra artikulatu gabe leukan suge bat balitz bezala, letaginek disdira egin zioten ilargipean, eta begi beltzek aurpegia argitzen zioten izpi bakunak xurgatu zituzten.\nParafernalia hutsa. Haien muga fisikoak gureen berdinak ziren. Alboa ezpataz kolpatu nion eta bere zalantzazko mugimenduetaz baliatu nintzen ezkutuaz hortzak txikitzeko. Lurrera erori zedin baino lehenago haren bularra alderik aldera zeharkatua neukan eta niri aurre egitera ausartu ziren bi ergelei egin nien eraso.\nOrduantxe ikusi nuen. Maarwarthek hormaren gainetik jauzi egin zuen bi Otsogizonekin batera eta Ehiztariok betetzen genuen ingururantz zuzendu zen. Bazekien gu akabatuz gero, balantza bere alde izugarri desorekatuko zela.\nOtsogizonetako batek Ehiztari gazte baten gainera egin zuen jauzi, besarkada hilgarri batetan bildu eta eskuineko besoa errotik erantzi zion bere hortz itzel eta boteretsuen bitartez. Gero Lenilari egin zion eraso. Huts galanta. Honek erasoa alboratu eta mugimendu lerden baten bitartez infernuko zakurraren trakea eta jugularrak ebaki zituen.\nIletsuetako bigarrenak aurrez egin zidan eraso. Ezkutua hainbesteko indarraz kolpatu zidan, atzerantz egitera behartu ninduela. Hura ezpataz ebakitzen saiatu nintzen baina erraztasunez alboratu zuen nire kolpea. Orduan Reynor hurbil neukala ikusi nuen. Otsogizonak gainera salto egin zidanean, ezpata askatu, haren lepoa bi eskuez heldu, bultzadaren inertzia indarraz baliatuz neure burua atzerantz erortzen utzi eta engendro nazkagarriaren burua tinko mantendu nuen goian. Une bat eta gero Reynorren ezpatatzarrak garezurra erdibitu zion.\nSiratsa, esango luke bat baino gehiagok. Entrenamentua eta elkar ulertzea, baieztatuko lukete jakintsuenek. Baina Reynorrek ezin izan zuen munstro haietako hirugarrenaren erasoa saihestu. Atzetik egin zion jauzi gainera eta haginkada bortitz baten bitartez buruaren albo bat zanpatu zion. Gero ni ikusi eta eta gainera etorri zitzaidan neure odola dastatzeko erabakiaz. Azkarra zen, indartsua, eta gehiegi hurreratzen ari zitzaizkidan hiru Gauekoz inguratua nengoen jadanik.\nOrduan, Ygraili gure uniformea apaintzen zuen irudiari buruzko hitz haiek jaurtitzera ausartu zen Ehiztari gaztea agertu zen itzalen artetik. Zalantza zantzurik gabe egin zion eraso Otsogizonari, mugimentuetan gure gizonen artean eskarmentu gehiena zutenen abiadura eta segurtasuna erakutsiz, eta haren bihotz zikina ezkerreko eskuan zuen haizto batez zeharkatu zuen, ezpata izaki boteretsuaren ahotzarrean sakonki sartzen zuen bitartean. Nik gaztearen atzekaldea babestu nuen, eta ezpataren akzio eremuan sartzearen zentzugabekotasuna burutu zuten Odolzaleak akabatu nituen.\nAurrikuspen guztien aurka, zutik irauten genuen. Sangalarreko goardia armatuak kemenez ekiten zion borrokari eta, atzerantz egitea beste biderik ez genuen arren, gure egitura mantentzen genuen.\nBorrokaren une batean, gure indarrak ahitzen hasiak zirenean, bi Gauekok santutegiaren hormetaraino heltzea lortu eta lehioetariko bat indarrez irekitzen saiatu ziren. Rolfek, bere aho bikoitzdun haizkora eskutan zuela, haienganantz egin zuen jauzi, aurrean jartzen zitzaizkionak era azkar eta basatiaz akabatuz. Gero haizkora erraldoia leihorantz jaurti eta bi Gauekoak erortarazi zituen.\nGure egoera jasanezina gertatzen ari zen Maarwarth eta Rolfe aurrez aurre aurkitu zirenean, santuarioaren atera ematen zuen eskaileran. Azkenik, elkarri zioten kondairazko gorrotoaren uhalak borrokarako askatuak izango ziren. Gaueko izugarriak, burdin belztuzko armadura soinean zuela, Rolferenganantz egin zuen aurrera belatz baten abiaduraz, baina honek ezpata eskuan zuela itxaron zion eta haren laisterketa bularrean emandako ostikada batez geldiarazi zuen. Bukaezina egin zitzaidan denboran zehar borrokatu ziren. Haiengana inguratzen saiatu nintzen baina gehiegi ziren bidea ixten zidaten etsaiak.\nRolfek, gure muturreko egoeraz jabetuta, gure defensa lerroa zulatua izan bait zen, jokaldi arriskutsua burutu zuen. Maarwarthek jaurtitako kolpe bortitza altzairuzko aho zorrotzaz gelditzean, ezpatari aidean ihes egiten utzi eta Gauekoari sinistarazi zion hark lortu zuela Ehiztariari ezpata eranztea. Iluntasuneko izakien buruzagi oldarrak, bere burua Ehiztariaren xafla zorrotzaren arriskutik at ikustean, haren arma gabeko eskua hartu, santuarioaren hormaruntz bultzatu eta aurpegiaren albo batean sartu zizkion letagin beldurgarriak. Une horretan bertan Ehiztari azkarrak, aintzinako izakia amarruan erortaraztea lortuta, zintzurra zeharkatu zion ezkutuaz hornitua zegoen eskuan gordeta zeraman zilarrezko punta batez.\nRolferen sakrifizioak ekarri zuen borrokaldiaren bukaera. Gauekoek, haien buruzagia erortzen ikusita, lurra estaltzen zuten hilotzen artetik gehienak euren aldekoak zirela ikusita, hiru Otsogizonak barne, ihesari eman zioten.\nZortzi Ehiztarik soilik irauten genuen zutik, Rolfe, Lenila eta Ehiztari gaztea barne. Tenpluaren zaintzaileen artetik, hogei baino gutxiago zeuden bizirik. Rolferengana hurbildu eta haginkada ikusi nion. Denontzat zen ezaguna haren esanahia. Ordu batzutan sukarra izango zuen, lozorroak hartuko zuen, azala zurbilduko zitzaion, eta itzartzean ez gintuen lagun bezala ezagutuko, harrapakin bezala baizik. Lenilari irrifarre egin zion, maite zuen, eta ordainetan emakume kementsuaren maitasuna jasotzen zuen, nahiz eta hirian biek izan bikotea eta seme alabak. Lenilak irrifarrea itzuli zion. Gertatzen ari zen hura aurrikuspenetan sartzen zen, eta borroka baino lehenago izan zuten elkar agurtzeko abagunea eraikuntza barneko gela dotore batetan. Gero Rolfe niri zuzendu zitzaidan:\n─ Ni arduratuko naiz haginkadaren bat jaso dutenetaz, eta gero anaitasunean sartu ginenean elkarri egindako zina beteko duzu.\nRolfek minik eragin gabe hil zituen haginkadaz zaurituak izan zirenak. Ez zen hain zaila izan, oraingoan ez zegoen umerik haien artean. Jainkoren batek erruki izan zuen, eta Ehiztari Beltzei zerbitzatzen ibilitako hamabost urteetan zehar gainditu ezin izan zuen bakarraz ez zigortzea erabaki zuen. Gero bere haiztoa Ehiztari gazteari eman eta esan zion:\n─ Gogoratu egun hau, gazte, oraindik aurrera zure izena leku honen kondairari lotua geratuko bait da. Erakutsi atzetik datozenei, eta defendatu beti gaur defenditu dituzun baloreak.\nNeure txanda zen orain. Besteengandik aldendu eta egurrezko gurdi baten atzera joan ginen.\n─ Garagardoz betetako adar bat eskutan dudala itxarongo dizut, lagun ─ esan zidan irrifarreka, eta besoa eskeini zidan.\n─ Adarra nahikoa haundia izan dadila, eta garagardoa aski hotza ─ erantzun nion bere besagain boteretsua indarrez sakatuz.\n─ Zaintzazu Lenila.\n─ Hark zainduko gaitu gu, baina zin dagizut ez zaiola ezer gertatuko arnasa geratzen zaidan bitartean behintzat.\nGero Rolfek ilargi zurbilari begiratu zion, eta lepoa ebaki nion kolpe azkar eta garbi baten bitartez.\nGauean zehar hilotzetaz libratu ginen. Odolzale nazkagarrienak basoaren ertzean bota genituen zakur basatien janari bihurtu zitezen, eta gure artean eroritakoentzat sutzar haundi bat prestatu genuen. Hildako Ehiztarien gorputzak olioztatu eta egurrezko ohexketan jarri genituen, uniformea jantzita eta armak eskutan zituztela. Lenila bera izan zen Rolferen gorpua garbitu eta olio usaintsuz estali zuena. Gero egur metari sua eman zion, eroritakoen arimak askatu eta lurrari zegozkion gorpuak hari itzuliz.\nOniria Hiriko soldaduek, egunsentian puskatu zuten urrutiko zerumuga. Goardia Gorria bera, zilar koloreko koraza orbangabea jantzita, kapa gorria eta txima beltzaz apaindutako kaskoaz, zaldiz zetorren bai gure arrastoak erre edota bizirik zirautenak atxilotuta eramatera. Ygrail ez zegoen haien artean.\nBost egunetan iritsi ginen hirira eta, ateetan, goardiak egin zigun harrera. Armak kendu zizkiguten, haien lantzak guregana zuzendu eta Nagusien Biltzarraren aurrera eraman gintuzten. Ehun gazteri bizia salbatu genion, Maarwarth eta hiru Otsogizon infernura bidali genituen. Baina, haien aburuz, Oniria Hiriari traizioa egin genion.\n“Zer egingo duzu, Odiseo, Itakara heltzean?”\nBigarren mailako tenplu batetan sartu gintuzten. Zaharrak barruan zeuden, guri itxoiten, hogei zaindarik babestuta. Ateak itxi zituzten. Nire kideengandik alboratu eta pausu batzuk aurrera eman nituen, Oniriako Ahotsaren aurrean belaunikatu nintzen arte, arnasa zakur kakaren usainaz nahastua zeukan agure higuingarri bat. Lenila neu baino askoz habilagoa zen hitzez, baina momia haientzat onartezina zen emakume bat izatea haiekin elkarrizketatu behar zuena.\n─ Gure konfidantza traizionatu duzue ─ esan zuen, negu batzuetan zehar hiriaren zati haundi baten goseaz bukatuko lukeen balioa zeukan eraztunez jantzia zegoen hatzamarraz seinalatuz ─ Itxaroteko agindua jaso zenuten, eta gure ordezkoaren aholkuari muzin egin zenioten. Zer daukazue esateko zeuon buruaren defentsan?\n“Esaidazu, zer egingo duzu?”\n─ Geure anaitasunaren legeei jarraitu genien ─ erantzun nion behera begira ─ Gizakiak babestu genituen, salbatu…\n─ Zuen erruagatik hamar Ehiztari Beltz hil dira ─ eten zidan hitza beste agure nardargarrietako batek ─ Mantenu neketsuko ordena zarete, zuen prestakuntza luzea eta garestia da, eta etorkizun disdiragarrieneko hiru gazte galdu dira zentzugabeko ekintza honetan.\nHirugarren hezur zaku ustel batek, kiratsdun ipurdia eserita eduki zuen aulkitik jeiki eta amorruak gaixotua balego bezala egin zuen oihu:\n─ Zigor eredugarri bat izango duzue. Sangalarren legea hautsi zuten familienganako ere neurri zorrotzak ezarriko dira. Zuek, gartzelan beteko duzue jarriko zaizuen zigorra, eta eroritako Ehiztarien alargun, seme-alaba edota gurasoek ez dute hildakoengatik jaso beharreko diru kopurua eskuratuko, nahiz eta horrek neguan zehar gosez hilko direla esan nahi duen!\nBegiak itxi eta guztiz kontzentratu behar izan nuen suminaren eskuetan ez erortzeko.\nNahiz eta atzean eduki, Lenilaren begirada zorrotza bizkarrean sartuta nabaritu nuen.\n“Haiekin batera giltzaperatuko naiz tronuaren gelan. Zuk, Telemaco, ateak itxi eta kanpotik trankatuak izan daitezela aginduko duzu. Gero denak hilko ditugu”\nPantera baten abiaduraz zutitu nintzen. Eskuinean neukan zaindariaren ezpata atera eta albo batetik bestera zeharkatu nuen. Besagaina erabiliz ezkerreko aldea zaintzen zuenaren trakea apurtu eta honen lantza hartu nuen lurrera erori zedin baino lehen. Zaharrak, oiloak azeria oilatokian sartzen denean bezala saiatu ziren ihes egiten, denak Oniriako Ahotsa ezik, zeinaren bularra nik jaurtitako lantzak zulatu zuen, odol ustela ahotik ateraraziz.\nHogei zaindari, hori zen txoriburuek nahikotzat jo zuten kopurua zazpi Ehiztari Beltz kokiltzeko, espazio guztiz irekidun jauregi batean. Hori da norberaren burua botereorodun sentitzearen arazoa,zauritu ezinezkotzat jotzea, zuhurtasunaren esanahia ahaztea dakarkizu. Eta batzutan oso garesti ordaintzen da. Galdetu diezaietela bestela Penelope eskuratu nahi izan zutenei. Eh, Odiseo?\nNire atzean, hilda erortzen diren zaindarien armen hotsak entzuten ditut. Lurretik ezpata bat hartu eta nire lanari ekiten diot, gizakiak babestea.\nKale estuetan lekututako jauregia, estolderietarako sarrerez hornitua. Zahar inozoak. Hemendik atera egingo gara, eta hor kanpoan biziraungo dugu. Urteak daramagu egiten.\n← LUIS CERNUDA: QUE NO HABITE EL OLVIDO\nProfetagintza eta nobelagintza →


Bideoa: Uda Ospatuz. San Prudentzio eta Almadia eguna - Gaiak - Euskonews\nNon eta noiz Vitoria-Gasteiz – Apirilaren 27 eta 28an Zer gertatzen da\nArabako zaindaria da San Prudentzio, eta haren ohorezko jaiak apirilaren 27an hasten dira, bezperan, Gasteizko Probintzia plazan jotzen den danborraden erretretarekin.\nSan Prudentzio egunean, apirilaren 28an, Armentiako basilikarainoko erromeria herrikoa izaten da, santuaren errelikiak ondratzeko. Erlijio ospakizuna amaitutakoan, hainbat jarduera burutzen dira basilikaren inguruko zelaietan.\nNon eta noiz Burgi – Maiatzaren lehenengo egunetan Zer gertatzen da\nMaiatzaren lehendabiziko egunetan edo apirilaren amaieran ospatzen den egun berezi honetan, hainbat almadia Eska ibaian zehar jaitsiko dira. Hauek, presa pasa ondoren nafarroako Burgi herrian dagoen erdi aroko zubian bukatuko dute.


Escrito el 21 de Febrero de 2018 en vasco con un tamaño de 9,89 KB\nAntzinako Erregimena edo Erregimen Zaharra Europan erregimen feudalaren ondoren sortu zen erakuntza sozial, politiko eta ekonomikoa da, XVIII. Mendearen amaiera arte, hau da Aro Modernoan zehar (XVI., XVII.eta XVIII. Mendeak) indarrean egon zena.Erregimen Zaharraren desagerpenean eragin handia izan zuten llustrazioaren ideiek, beraiek sustatu baitzituzten Erregimen Zaharrasuntsitu eta, haren ordez, Erregimen Liberala deritzoguna ezarri zutenirau[tza Liberal burgesak.\nEspainian eta Euskal\nHerrian Erregimen Zaharraren krista Karlos IV. Arenerregealdian gertatu zen.\nEZAUGARRIAK Ezausarri politi koak\nAntzinako Erregimenean monarkia zen gobernu modu nagusia .\nEzaugarri sozialak Gizartea estamentutan banaturik zegoen. Nob\_ezia eta kleroa estamentu pribilegiatuak ziren : lur gehienen jabe ziren, ez zuten zergarik ordaintzen, kargu publikoak eta militarrak betetzen zituzten. Herri xeheak osatzen zuen estamentu ez pribilegiatua ; bera zen ugariena eta zergak ordaintzen zituena, baina ez zuten botere politikoan eskuhartzerik.\nIndustrian oso gutxi aritzen ziren lanean eta oraindik gremioen\nkontrolpean zegoen. Barne merkataritza urria zen. Kanpo-merkataritza, batez ere Amerikarekin\nEUSKAL HERRIA ANTZINAKO ERREGIMENEAN EUSKAL\nFORUEN ERREGIMENA Euskal Herriak Erregimen zaharrean berezitasun garrantzitsu batzuk zituen, ezberdin egiten zutena. Bereizgarririk handienetako bat foruen erregimena da.\nFrantziar lraultzarekin batera desagertu ziren.Euskal lurraldeak unitate politiko desberdinetan zatikaturik zeudenez,\nherrialde bakoitzak bere foru erregimena sortu zuen, eta horrek erakunde\neta lege desberdinak izatea ekarri zuen.\nEuskal lurratdeetako foru erakunde nagusia Batzar Nagusiak ziren.\nMerkataritzarako askatasuna : aduanak barrua\_dean zeuden. Horri esker, euska[ portuetara heltzen ziren. merkatalgaiek ez zuten arantzelik ordaindu behar, eta hori, bereziki, onuragarria zen kostako lurraldeetan. Fiskalitate autonomoa: Batzar Nagusietan onartuak izan ondoren, udalek eta diputazioek biltzen eta kudeatzen zituzten zergak..Soldadutzatik libre egotea: gerra euren\nlurraldean zenean bakarrik bete behar zuten euskaldunek soldadutza\nerregeak eskatuz gero euren mugatik kanpo borrokatzeko.\nLeinuetatik zetozen guztiak kapare edo aitoren seme-a[abak ziren, horrek zekartzan pribilegio guztiekin.\nForu-baimena : foruek euskal lurraldeei autonomia handla\nematen zieten. Autonomia hori ziurtatzeko erregeak derrigortuta zeuden euskal foruak zin egitera. Orokorrean, Antzinako Erregimenean euskal Lurraldeek harreman onak\nizan zituzten monarkiarekin.\nIV.-XVHI. MENDEA ILUSTRAZIOA, IRAULTZA LIBERAL BURGESAK ETA ERREFORMISMOA (DESpOTISMO ILUSTRATUA) XVIiI. Mendean llustrazioa deritzon mugimendu inte\_ektua\_ berria hedatu zen Europatik. ILustrazioa, garapen ekonomikoak gizartean agerian utzitako kontraesanen emaitza izan zen burgesiak nagusigo ekonomikoa Lortu bazuen ere, ezin zuen erabakietan parte hartu, aginte po[itikoa erregearen eta estamentu pribilegiatuen eskuetan baitzegoen. Horrela bada, burgesiak\nezinbestekotzat joko du gizartean aldaketa sakonak egitea, hau da Antzinako\nErregimenarekf n amaitzea. llustrazioaren ideiek ez zuten eragin burgesia eta herri xumearengan bakarrik, baizik eta estamentu pribilegiatu eta erregeengan ere. Errege absolutu batzuk, llustrazioaren ideietan oinarriturik, saiatu ziren. Monarkia absolutuaren barruan sortutako korronte erreformista hori\n"Despotismo ¡lustratua" izenez ezagutzen da . ILUSTRAZIOAREN IDEIAK llustrazioak aurreko mendetik natur zientzietan aplikatzen zirenprozedura zientifiko eta arrazionalak erabi\_i zituen gizartea aztertzeko.\nEuskal foruen historia Euskal lurraldeetako foruak Foruen ezaugarriak Demografia erregimen zaharra Erregimen zaharra Erregimen zaharraren ezaugarriak Euskal foruen ezaugarriak


Aurkezpena | Bizipoza\nIzaera bereziko gaiak lantzen dituzten elkartez osatutako elkartea da Bizipoza Elkartea. Gaur gaurkoz 33 elkartek osatzen dugu Bizipoza Elkartea, eta denok batera, euskaraz elkartasuna sustatu nahi dugu auzolanaren bidez bizipoza nagusitu dadin gizartean.\nJATORRIA, IZAERA ETA PARTAIDEAK\nBIZIPOZAREN FUNTZIOA: IZAERA, MISIOA ETA BISIOA\nBizipoza irabazi asmorik gabeko gizartegintza egitasmoa da: zailtasun sozialak dituzten familiek eta gizarte-desabantaila egoeran dauden haurrei eta familiei laguntzeko elkarteek, hau da, izaera bereziko haurren babes eta arretarako elkarteei laguntza afektiboa eta materiala eskaintzea du xede.\nBizipoza-k bizipoza du misio: hainbat zailtasun bizi dituzten familiekin poza partekatzea, euskaraz eta sorkuntzatik.\nBizipoza-k auzolana du bisio: deneriko herritar, talde eta erakundeek osaturiko bolondres-sarea osatzea gizartegintzaren poza bizitzeko.\nBIZIPOZAREN HELBURU NAGUSIAK\nZailtasun sozialak dituzten familiek eta gizarte-desabantaila egoeran dauden haur eta famili hauen gaiak, hau da, Izaera bereziko gaiak azalaraztea ume zein heldu euskararen bidez sentsibilizatuz, eta izaera bereziko gaiak lantzen dituzten elkarteetan ere euskararen erabilera zabaltzea.\nErrealitate horiek lantzen dituzten elkarteei laguntza afektiboa ez ezik, eguneroko lanerako dituzten premiei erantzuteko baliabide funtzionalak lortzeko laguntza eskaintzea.\nGizartegintzan euskaraz eta bizipozez jardun nahi duten herritarrei auzolan egitasmo eraginkorra eskaintzea, boluntario sare bat osatuaz.\nBIZIPOZA Irrien Lagunak Klub-etik (ILK) sortu zen. Klub hori Katxiporreta pailazo taldeak, Elkar argitaletxeak eta Berria egunkariak osatzen duten S.L-ak sortu zuen. ILK Euskal Herriko haurrei eta beren familiei zuzentzen zaien komunikazio eta harreman esparru estrategikoa da, batez ere, ikuspegi hezitzailea duena. ILKk emandako urrats honetan, BIZIPOZAk bere nortasun eta ibilbidea izango zuen elkarte autonomoa izatea zen helburua, eta hori lortu da dagoeneko; zailtasun sozialak dituzten familiek eta gizarte-desabantaila egoeran dauden haurrei eta familiei laguntzeko elkarteek, hau da, izaera bereziko elkarteei bisualizazioan, sentsibilizazioan eta baliabideetan laguntzeko sarea, euskaraz, auzolanean eta bizipozez diharduena gizartegintzan da Bizipoza. Bizipoza elkartea gaur egun bazkide eta bolondres sare batek osatzen du. Gaur guarkoz Bizipoza proiektua 16 bazkideren artean aurrera eramaten den proiektua da, bolondres sare bat ere proiektuko parte dena (gaur- gaurkoz 9 eragilez osatua) eta izaera bereziko gaiak lantzen dituzten 33 elkartek osatua.\nGaur egun, Bizipoza proiektuko partaideak\nBizipoza elkartea gaur egun bazkide eta bolondres sare batek osatzen du. Gaur gaurkoz Bizipoza proiektua 16 bazkideren artean aurrera eramaten den proiektua da, bolondres sare bat ere proiektuko parte dena (gaur- gaurkoz 9 eragilez osatua) eta izaera bereziko gaiak lantzen dituzten 33 elkartek osatua.\nBAZKIDE ETA BOLONDRES SAREKO KIDE NORTZU DIREN, BAKOITZAREN FUNTZIOAK ETA ARDURAK ZEINTZU DIREN HEMEN\nizaera Kideak Funtzioa Ardurak\nGizarte Eragileak Elkarteko kide Elkartearen erantzule\nInstituzioak Elkarteko partaide\nNorbere ahalen araberako\nNORTZU GARA BAZKIDE? NORTZU GARA BOLONTARIO SAREKO KIDE?\nElkarteko kide izango dira, urtean kuota bat ordainduko dute oinarrizko beharrei erantzuteko, eta haien esku egongo da, gainerakoak entzunda,\nelkartearen egiturak antolatu eta osatzea, eta urteko egitasmoa eta diru kontuak onartzea.\nBazkide izateko aukera izango dute Bizipozarekin kolaboratzen duten elkarteek eta edozein eratako gizarte eragileek. Betebeharren artean\nurtean kuota ordaintzea dute. Urteko kuotarekin batera, aukeran izango dute bestelako ekarpena ekonomikoak egiteko aukera.\nOndorengoak dira gaur-gaurkoz bazkide:\nBizipozako laguntzaile izango dira, parte hartzeko aukera izango dute kontsultarako eratuko diren organoetan eta bakoitzak ahal duen erako\nlaguntza edo ekarpena egingo du, dirua jarriz -urtean ekarpen bat eginez-, lana eginez -Bizipoza jaian edo bestelako ekitaldietan lan bat eginez-,\nedota bestelako edozer emanez -ikastaro bat eman, emanaldi bat artisten kasuan, eta abar-.\nBoluntario izateko aukera izango dute: norbanakoek, Bizipozarekin kolaboratzen duten eta bazkide izan nahi ez duten elkarteek, gizarte\neragileek eta instituzioek.\nOndorengoak dira, gaur-gaurkoz Bizipoza elkarteko boluntario:\nBizipozako elkarteak gaur-gaurkoz 33 dira, guztiak izaera bereziko gaiak lantzen dituzten elkarteak, haurren eta familien ongizatea helburu duten\nelkarteak. Elkarteak Bizipoza-ren balore transmisoreak dira, Bizipoza eta bertako kideak baloreetan aberastu eta hezten dituztenak.\nElkarte anitzak Bizipozako partaide izateak elkarteen arteko ezagutza eta elkar laguntza ere bultzatzen du, elkarlanak ematen duen indarrak\nelkarteen lana eta ezaugarri bereziak gizartera ezagutarazteko baliatuz.\nOndokoak dira, gaur gaurkoz, Bizipoza-ko kide diren 33 elkarteak:\n1.- ADEMGI: Gipuzkoako Esklerosi Anizkoitza Elkartea\n2.- AFESTA: Euskadiko Tourette Sindromearen eta bestelako osasun-arazoen familien Elkartea\n3.- AGIPASE: Gipuzkoako guraso bananduen elkartea.\n4.- AMPGYL: Gay, Lesbiana, Bixesual eta Transexualen Gurasoen Elkartea.\n5.- ARNASA: Gipuzkoako Fibrosi Kistikoaren Elkartea\n6.- ASPANIF guraso elkartea, euren umeak erbi ezpaindun edo ahosabai hautsiekin jaioak izaki eta, batibat, Euskal Herrian jarduten duena.\n7.- ASPANOGI: Haur Minbizidunen Gurasoen Elkartea.\n8.- AURRERA ATERA: animalien laguntzazko terapiaren bidez bazterturiko kolektiboen aurrean laguntza fisiko eta emozionalak lantzen ditu.\n9.- BANAIZ BAGARA: Euskal Herrian bizi diren etorkinekin euskara ikasteko moduak eskaintzen ditu.\n10.- BEROA: Gipuzkoako harrera familien elkartea.11.- BIHOTZEZ: Kardiopatiadun haurren familien Elkartea.\n12.- BOCALAN BIAK BAT: Elbarritasun bat duten lagunei eta gizartean bazterturik geratzeko arriskua dutenei laguntzeko txakurrak hezten ditu.\n13.- CHERNOBILEN LAGUNAK: Ukraniako Doviria gizarte etxearekin lan egiten du Gipuzkoako elkarteak.\n14.- CHRYSALLIS EUSKAL HERRIA: Adingabe Transexualen Familien Elkartea.\n15.- DRAVET : Dravet Sindromea dutenen Fundazioa.\n16.- ETIOPIA UTOPIA: Wukron eta hedaduraz, Tigray eskualdean, garapenerako lankidetzan lagundu eta laguntza humanitarioa ematea duena.\n17.- FSDPV: Euskadin down sindromea duten familien elkartea.\n18.- GEHITU: Berdintasun Sozialaren defentsan lan egiten dute.\n19.- GIZAKIEN LURRA: Laguntza zuzena babesik gabeko haurrei. Politika, arraza eta konfesionaltasuna kontutan hartu gabe.\n20.- GIPUZKOAKO KIROL EGOKITUEN FEDERAZIOA: Kirol egokituaren sustapena eta antolaketa Gipuzkoan.\n21.- GOIERRIKO SAHARAREN ALDEKO LAGUNAK: Sahara herriaren alde lan egiten duen elkartea.\n22.- GURE NAHIA: Gipuzkoako Gaixotasun arraroak dituzten haurren aldeko Elkartea.\n23.- GURE SEÑEAK: Bizkaiko Txorierrin gaixotasun arraroak dituzten haurren familien Elkartea.\n24.- HIRU HAMABI: Garuneko kaltea jasan duten adin txikikoen familien elkartea\n25.- JUNEREN HEGOAK: Beharra duten beste haurrei laguntzeko sortutako elkartea.\n26.- KALE DOR KAYIKO: Ijito Kultur Elkartea.\n27.- PAUSOKA ELKARTEA: Beharrizan bereziak dituzten haurren gurasoak.\n28.- SEASKAKO INTEGRAZIO BATZORDEA: ahalmen urriko haurren eskolatzea sustatzen du ikastoletan.\n29.- UME ALAIA: Adopzio Familien Elkartea.\n30.- ULERTUZ: Bizkaiko Lurraldean entzumen urritasuna duten neska-mutilei eta gazteei eta horien familiei laguntza zuzena sustatzen eta\neskaintzen duen elkartea.\n31.- ASPANOVAS : ASPANOVAS Bizkaia, Haur Minbizidunen Gurasoen Elkartea.\n32.- SANFILIPPO UMEEN EUSKAL ELKARTEA : Euskadiko Sanfilippo haurren senide eta lagunok osatzen dugu. Gure helburua haurren eta\nfamilien bizi baldintzak hobetzea eta bidean aurkitzen dituzten zailtasunak gainditzen laguntzea da.\n33.- MINDARA ELKARTEA: MINDARAk jardun eremua Oarsoaldea eskualdean du (dibertsitate funtzionala duten pertsonak artatzeko\nGipuzkoako elkartea). Elkarteak sortze-helburu du aniztasun funtzionala duten pertsonen autonomia sustatzea, gizarte, gorputz, kirol eta\njarduera osasungarrien bidez.


Grabzit-en tresnen bidez Scraping Web datu eraginkorrak - Semalt Advice\nWeb orrialdeak free online bidezko informazioa eta datuak biltzeko modu bikaina dira antolatu formatu erabilgarrian. Web scraping tresna egokiarekin, datuak biltzeko erraza da, datu-base berrietan edo lehendik dauden datuetan biltzea erraza da eta zure negozioa hazi egiten da. Zalantzarik gabe, web orrialdeen edo PDF dokumentuen datuak biltzeko modurik onena GrabzIt-en Web Scraper Tool erabiltzen da.\nZer datu edo informazio mota alda ditzakezu?\nAwesome Web Scraper-ek webguneak edozein lekutatik erraz grabatu daitezke. Edukiaren orrialdeak, HTML fitxategiak, span eta div bezalako elementuak, HTML elementuen atributuak, PDF dokumentuan edo irudian gordetako testuak, Grabzit programaren bidez grabatu ditzakezu.\nNola funtzionatzen du Web Azkarrak?\nWeb arrapalak aukera ematen du botoiaren eta esteken bidalketen gainean klik egin, gunearen aukerak hautatu eta antzeko zereginak burutzeko. Erabiltzaile arruntek bezala modu errazean sartzeko aukera ematen du. Elementuak hautatu ondoren, Web Scrapers batzuek espresio erregular sofistikatuak sortzeko eskatzen dizute, zure datuak arazorik gabe ebaluatu eta erauzteko. Grabzit-en programa ere gaitu dezakezu atzeko planoan adierazpen erregularrak sortzeko eta nahi dituzun fitxategiak labaintzen dituzunean.\nZure datuak formatu desberdinetan erabilgarri egongo dira: Excel, XML, JSON, CSV, SQL eta HTML, eta SQL edo MySQL zerbitzarietarako erabili ahal izango duzu. Era berean, Atzera URL URLa erabil dezakezu APIak erabiltzea eta barraskilako prozedura osoa automatizatzea ahalbidetzen du. Web arraspatzaile hau online morroia bikaina eta nabarmena da eta automatikoki sortzen du edukia scraping helburuetarako identifikatzeko argibideak. Horrek esan nahi du ez duzula behar eskuz margotu nahi duzun edukia hautatzeko.\nWebgune askok eduki bera dute orrialde anitzetan, eta, beraz, Grabzit-en Web Scraper erabili behar duzu datuak aldi berean aldi berean jartzeko. Tresna honek automatikoki bilatzen du scrape norabidearekin bat datorren edukia, web orrian kokatzen eta antolatzen ditu URLak. Bestela, erraz zehaztu dezakezu web orrialde edo URL zehatza scraped edo blog edo webgunearen azpiatalak arakatu ahal izateko. Datu linean sarbidea doan eskaintzen duen tresna bakarra da, hau da, programa hau erabili ahal izango duzu zentimo bakar bat ordaindu gabe.


'Ehunka kilometro egin ditut bizikletaz AHTren obrei argazkiak ateraz'\n'Ehunka kilometro egin ditut bizikletaz AHTren obrei argazkiak ateratzeko'\nAbiadura Handiko Trenaren obrak ikustera joan gara Ekain Munduate trenzale donostiarrarekin. Irmo defendatzen du trena dela motordun garraiobiderik jasangarriena\nEkain Munduate AHTren Hernaniko zubi bati argazkiak ateratzen\nFaktoria magazina Naieiran\nHeredentziaz jaso du trenzaletasuna Ekain Munduate donostiarrak. Aita eta aitona trenzaleak izanda, txikitatik ohitu da etxean garai guztietako trenen miniaturak izatera: "Eskalan egindakoak dira, eta gustatzen zait garai ezberdinetakoak izatea".\nMunduatek kilometroak egiten ditu bizikletaz AHTaren obrei argazkiak ateratzeko, eta bisita horietako batera lagundu dugu. AHT, Topoa edota Gasteizko tranbia beharrezkoak direla defendatzen du, geure "gizarte kotxista"ri aurre egiteko. "EAEn 500 km autobide ditugu, eta horrek izugarri kutsatzen du, alternatiba jasangarriagoak behar ditugu", dio Munduatek, argi utziz gaur egun trena dela "motordun garraiobiderik jasangarriena".\nEnergia Berriztagarrien Ingeniaritza ikasketek aukera uzten diotenean, Munduatek Burdinbidearen Lagunen Gipuzkoako Elkartean pasatzen ditu orduak bertako maketekin jolastuz edota elkarteko beste kideekin trenez hitz egiten.


Zientzia Kaiera - Page 154 of 195 - Kultura Zientifikoko Katedra\nJon Irazusta eta Jon Torres-Unda Ariketa eta osasuna aipatzen direnean, gehienok bihotz eta odol hodietako gaitasuna hobetzen duten ariketetan pentsatzen dugu. Gaur egun, alabaina, indarra eta oreka mantentzeko gaitasunak osasun arloan garrantzi handia hartu dute. Izan ere, jende nagusiaren erorketek eta hezur apurketek gora egin dute, populazioen bizi-iraupena handitzearekin batera. Gertaera hauek adina aurrera joan ahala sarriagoak […]\nIngurune naturalean eragina duten erabaki publikoak hartzeko, garrantzitsua da herritarren lehentasunak kontuan izatea. Egun, herritarrek lehenesten dutena ezagutzeko aukera diskretuko esperimentuaren metodologia erabiltzen da gehien bat. Honetan, analisi ekonomikoa erabiltzen da pertsonek ingurumen-egoeraren inguruan dituzten lehentasunen diru-balioa kalkulatzeko. UPV/EHUko David Hoyos eta Petr Mariel doktoreek eskala psikologiko bat txertatu dute baliabide naturalen balorazio ekonomikoko ikerketetan. Honen bidez, pertsonen ezaugarri soziodemografikoak […]


Rajoy – Lerro batzuk\n2018-06-01 / Enekoitz Esnaola\n2011-10-20: ETAk bukatutzat eman zuen jarduera armatua. 2011-11-20: PPk gehiengo osoz irabazi zituen Espainiako bozak; Rajoy gobernuburu. 2011 bukaera-2013 martxoa: PPren gobernua ez zen azaldu Oslora, gatazkaren ondorioez hitz egiteko aurrez PSOEren gobernuarekin adostuta zegoen mahaira.\n2014-2-21: bideo baten bidez jakin zen ETAk hasi zuela desarmatzea, Nazioarteko Egiaztatze Batzordeak bertatik bertara ziurtatu baitzuen erakundeak arma kopuru jakin bat indargabetu zuela. 2014-2-25: Kongresuan Espainiako nazioaren egoerari buruzko eztabaida saioan Rajoyk bere hitzaldian ez zuen aipatu ere egin ETAren kontua; lehen aldia zen gobernuburu batek ez ziola hitz bakar bat ere eskaini gaiari.\n2018-5-3: ETAren bukaeraren ofizializazioa Genevan, Henri Dunant zentroan, 14:00etan. Pixka-pixka bat lehenago Moncloaren saioa Suitzako Gobernuarekin, telefonoa jota: ekitaldia zangotrabatzeko eskaera.\nHori izan da Rajoy gai honekin. Ara Katalaniako egunkariaren gaurko azalekoa esan behar: Agur Rajoy.♦\n(ETAren ibilbidea) BERRIAk ezin izan du Mikel Albisu elkarrizketatu


"Las lavanderas de Gauguin"Fernández Bañuelosen lehen eleberriaren aurkezpen ekitaldia jasoko da astelehean. Deia, Noticias de Bizkaia\n"Las lavanderas de Gauguin" Fernández Bañuelosen lehen eleberriaren aurkezpen ekitaldia jasoko da astelehean\nEkitaldia Bidebarrietako Liburutegiko ekitaldi aretoan izango da, arratsaldeko 19:00etan, eta sarrera librea izango du leku guztiak bete arte\nDEIA - 2017(e)ko ekainaren 16a, ostirala - 12:58etan eguneratua\nBILBO. “Las lavanderas de Gauguin” istorioa Bilbo eta Estatu Batuen artean gertatzen da, frankismoa amaitzen ari zela, ETA talde terroristaren urte gogorrenetan, bahiketek, hildakoek eta zaurituek eragindako indarkeria giroak beldurrak lotutako gizartea baldintzatzen zuenean. Nekatuta eta Euskadiko egunkari batean erreportari grafiko gisa zeraman bizitzarekin dezepzionatuta, protagonista Rhode Islandera joango da, lurralde mailako egunkari garrantzitsu batean lan egiteko, bere oroimenen eta emakume baten irudiaren jazarpena baztertu ezinik.\nBidebarrietako liburutegiaren barruan, helburu nagusi liburuaren eta literaturaren garapena eta hedapena dituen gunea da.


Tag: cadmiumcd | Martech Zone\n9 modu zure B2B gertaerak arintzeko gertaeren teknologiarekin\nAsteartea, iraila 26, 2017 Asteartea, iraila 26, 2017 Michael Doane\nNew In Your Martech Stack: Gertaerak Kudeatzeko Softwarea Gertaeren antolatzaileek eta merkaturatzaileek asko dute malabareak egiteko. Hizlari bikainak aurkitzeak, sekulako edukiak artatzea, babesak saltzea eta parte-hartzaileen esperientzia bikaina eskaintzeak eguneroko jardueren ehuneko txikia biltzen du. Hala ere, denbora asko eskatzen duten jarduerak dira. Horregatik, B2B gertaeren antolatzaileek gero eta gehiago gehitzen dute Event Tech beren Martech pila. CadmiumCD-n 17 urte baino gehiago daramatzagu sortzen eta leuntzen


“Garunaren garapenari dagokionez, Haur Hezkuntza askoz inportanteagoa da Unibertsitatea baino” – TTiKLiK!\nHasiera/Hezkuntza/Adimen Emozionala/“Garunaren garapenari dagokionez, Haur Hezkuntza askoz inportanteagoa da Unibertsitatea baino”\n3.456 13 minutes read\nHaurrak ikasi ahal izateko bere garuna ondo antolatua eduki behar duela dio neurobiologoak, ikusmen eta entzumen tresnak eta tresna motoreak eduki behar ditu garun horrek. Tresna horiek 0 eta 6 urte bitartean antolatzen dira. Horregatik, bere burua Haur Hezkuntzaren defendatzaile sutsu gisa aurkezten du Lopezek.\nGarunaren antolaketan haurraren inguruneak itzelezko eragina dauka neurobiologoaren arabera, jasotzen dituen estimuluen arabera, elikadura eta atseden egokiarekin eta esperimentatzeko aukerekin soilik garatu baitaiteke egoki haurraren garuna eskolan eta bizitzan aurrera egin ahal izateko.\nHaurrak oinarrizko tresna horiek garatzen ez baditu, herrenka hasiko ditu ikasketak, eta horiek izaten dira eskola-porrotera bideratuak dauden ikasleak. Alabaina, garunak zer tresna behar dituen badakigunez, haurrak izan ditzakeen arazoak aurreikus daitezke, eta behin antzeman ondoren, konponbidea izan ohi dute.\nArazoak atzerapen mentaletik ez eta mukietan izan dezakete iturburua, edota otitisean; edota bentosa bidezko erditze batean; edota aspektu emozionalean…\nMaria J. Lopez neurobiologoak, prezeski, eskola-porrota saihesten laguntzen die haurrei, Madrilgo Neocortex Antolaketa Neurologikoaren zentroan. Horrez gain, garuneko arazo larriagoak dituzten haurrekin ere egiten du lan, autistekin, hizkuntza arazoak dituztenekin, Down sindromea dutenekin… Neurobiologoa Ibarrara etorri zen, Uzturpe ikastolak antolaturik hitzaldi bat eskaintzera.\nPertsonak ikasi ahal izateko garuna ondo antolaturik eduki behar duela diozu. Zer da zehazki antolaketa neurologikoa?\nGaruna da ikasten duena; beraz, zer gertatu behar da haur baten garunean ikasketetarako prest egon dadin?\nHasteko, beraz, ingurune emozionalak garrantzi handia du haurraren garuna egoki gara dadin.\nNeurogarapenik handiena haurtzaroan gertatzen da, ezta?\n0-tik 6 urtera bitartean, beraz, garapen itzela dauka garunak.\nGaruna beraz, estimulatzen dugunaren arabera garatuko da?\nEstimuluen arabera neuronen arteko errepideak sortuko ditugu, baina errepideak haurtzaroan irekitzeak betiko hor izango ditugula esan nahi du?\nZeintzuk dira informazioa kaleratzeko bideetan haurrek izaten dituzten arazo nabarmen horiek?\nAdibide bat jar zenezake?\nHezkuntza-sistemak, ordea, ez du garunera sartzen den informazioa neurtzen, ateratzen dena baizik.\nZein dira haur batek ikasi ahal izateko bere garunean ondo antolatuak izan behar dituen tresna bisualak?\nIrakurtzeko arazoak dituen haur bati, gehiago irakurtzeko esaten diogu, eta gainera, ahots goran egiteko esaten diogu. Hori da konponbidea?\nGero eta lehenago irakurtzen hastea ez da hobe?\nInguruneak, estimuluek eta aukerek garuna garatzen laguntzen dutela diozu. Zein litzateke ingurune desegoki batek sortu eta eskolan eragin dezakeen ikusmen arazo bat?\n7 hilabeterekin lau hankatan ibili ez den haurrak irakurtzeko arazoak baldin baditu, hobe da 6 urterekin lau hankatan ibiltzen jartzea?\nEntzumenari dagokionez, zein izaten dira antolaketa neurologikoari loturiko arazo nagusiak?\nBelarria sano baldin badu, nola antzeman haur horrek entzumen arazoak dituela?\nEta tresna motoreek edo mugikortasunak nola eragiten diote haurrari ikasketa prozesuan?\nEskolan lantzen diren garun atal gehienak ezkerreko hemisferioan daude kokatuak, baina gauza jakina da pertsona batzuek eskuin hemisferioa garatuago dutela.\n0-6 adimen emozionala garuna-cerebro Maria J. Lopez neurobiologia


Maisha MC: «Euskal Herrian mantso ari da gertatzen musikaren eraldaketa» | Musikharia | IRRATIA\n2020 UZT. 17 - 16:31h\nMaisha MC: «Euskal Herrian mantso ari da gertatzen musikaren eraldaketa»\nElektronika eta musika urbanoa delakoaren bueltan lan asko egindakoa da Maisha MC barakaldarra. Haren musika '121 krew' edota 'Patrol destroyers' taldeetan entzun eta gero, bakarkako lehen lana atera du 2020an. Hala, bere diskoa aurkezteko baliatu dugu MusikHaria saiora egin duen bisitan. Izan ere, astelehenetan 'Beste bat' saioak egiten ari dela izan da horretarako aitzakia. Kalifornia eta Euskal Herria lotu ditugu bizkaitarraren eskutik.\nMaisha MCa bere azken lana eskuetan duela. (Luis JAUREGIALTZO / FOKU).\nBarakaldon jaio eta Oxford, Cambridge eta Bostonen egon eta gero, Kalifornia aldean bizi da Maisha MCa. Elkarrizketaren hasieran argi utzi digu: «Nire urterik onenak izaten ari dira San Frantziskokoak».\nBaina txikitatik dago musikara lotuta Maisha. «Amari eskolatik deitu zioten musika eskolara joateko eta joan nintzen. Baina sormena zen nirea eta ez nuen denbora gehiegi iraun bertan. Hamabi urterekin pletina bikoitzeko irrati-kaseta geneukan etxean eta, hip-hopa batetik, eta, musika elektronikoa bestetik, nahasten nituen bertan. 'Scorpia', 'Jazz-Berri'… halako diskoteken kantuekin 'mixtapeak' egiten nituen eta batean eta bestean zabaldu ziren. Horrelakoa izan zen nire hastapena», kontatu digu barakaldarrak.\n«Dena dela, askok ez dakien arren, nire lehen taldea ez zen rap mundukoa izan, Ska talde batean hasi nintzen» aipatu digu Maishak. Gazte denborak ere izan ditu gogoan Maishak: «Pentsa garai gogorrak bizi izandakoa naizela, nire testuingurua gogorra zen, droga asko zegoen Barakaldo batean hazi nintzen, kaleko giro gogor batean. Eta horrek guztiak eragin zuzena izan du nire inguruan eta musikan», azpimarratu du musikariak.\nRaparen inguruan kokatu izan den artista bada ere, elektronikarekin lotura handia izan du. Izan ere '121 krew' talde urbanotik 'Patrol destroyers' elektronikora egin zuen salto. Gogoan du, gainera, garai hura. «Inflexio puntu bat egon zen Euskal Herrian. ETAk armak utzi eta musika elektronikoaren gorakada batera etorri ziren. Mezu politikoa utzi eta burmuinik gabeko festara bideratzen ari zen guztia. Guk 'Patrol Destroyers'ekin bizi izan genuen aldaketa hori, baina 'jaia bai, baina borroka ere bai' mezua aldarrikatzen genuen. Gure festak erokeria hutsa ziren, baina mezua geneukan, euskal kulturari buelta bat eman nahi izan genion, eta bazirudien deabrua etorri zela» gogoratu du Maishak.\n«Tradizioa eta eraberritzea da nire musika definitzeko modua» esan ostean, honakoa gaineratu du: «Esaterako, Mikel Laboa edota Oskorriren hiruna binilo ditut etxean, edota Oaklanden erositako Arriagaren binilo bat ere badut; haiengatik ikasten jardun naiz. Azken diskoan ikasketa prozesu handia egin dut, baita musika tresna tradizionalen inguruan ere. Baina beste begia beti musika elektronikoan, dubstep edota trap musikan jarrita mantentzen dut. Dena dela errespetu masiboa daukat gure musikaren sustraiekiko» esan digu barakaldarrak.\nEraldaketa, ordea, «mantso» doala dio Euskal Herrian. «Rocka esaterako gure musika bezala daukagu dagoeneko, eta Estatu Batuetatik iritsi zen. Bada, Hip Hoparekin gauza bera gertatzen da, baina oraindik zerbait arrotza bezala ikusten dugu eta kontzertu bukaeratan halako keinu 'raperoak' egiten etortzen zait oraindik ere jendea».\nIbilbide luzea da Maishak musikan daramana, nahiz eta askorentzat ez izan hain ezaguna. «Hogei urte daramat honetan, errespetu pixka bat eskatzen dut. Gogoratzen dut Otegi kartzelatik irten zen batean, Aritz Sound System eta biok euskaraz rapa egitera joan ginenean gertatutakoa. Elgoibarko gizon bat etorri zitzaidan eta 'egin euskal musika' esan zidan. Nire erantzuna euskarazko musika ari nintzela egiten izan zen, ea zer nahi zuen entzun. Eta haren erantzuna 'Barricada' jartzeko izan zen. Rocka eta erdaraz. Hori da gure Euskal Herria eta horrek ere bere xarma ematen dio» kontatu digu umorez Maishak.\n'Vmme Sahar' da bere azken lana. «Martera doan euskaldun baten istorioa jaso nahi izan dut. Horretarako, besteak beste, Marteko haizearen soinua ere sartu dut diskoan», aipatu digu Maishak. Bere musikaz gainera, ordea, besteena ere maite du eta euskal musika urbanoarekin ekin zion 'Beste bat' saioen ibilbideari. Bigarrena, aldiz, Jazz munduaren bueltan egin digu eta elkarrizketan agindu zigun gaztetan entzuten zuen elektronikarekin onduko zuela baten bat. Itxaron egin beharko dugu.\nMaisha Mc | Vmme Sahar\nMaisha MC, Zozaya, Calsor, Gozategi eta Rodeo uztaileko 'Beste Bat' saioetan\n10. urteurrena ospatuko du Kulto Kultibo taldeak asteburuan